section_heading: Ciljevi, doprinosi i priznanja
paragraph_text: Temeljni zadatci Ukrajinske zajednice RH su okupljanje i organiziranje pripadnika ukrajinske nacionalne manjine, kako bi se očuvao, razvijao i promicao kulturni i etnički identitet. Cilj je sprječavati asimilaciju te promicati integraciju u hrvatsko društvo, na dobrobit kako nacionalne manjine, tako i svekolikog razvitka Republike Hrvatske. U svom uspješnom i kontinuiranom djelovanju, manjinske udruge Ukrajinske zajednice RH već duže vrijeme postižu značajne rezultate u školstvu, kulturi i prosvijeti. Za učenike osnovne i srednje škole, potpomogli su i organizirali preko 40. ljetnih škola Rusina i Ukrajinaca RH, a ujedno su inicirali otvaranje redovitih ukrajinskih odjeljenja pri hrvatskim osnovnim školama.